ພິ່ນອິ່ນ
ພິ່ນອິ່ນ ແມ່ນ ລະບົບໃນການຖ່າຍຖອດສຽງພາສາຈີນກາງ ຫຼື ພາສາຈີນສຳນຽມນະຄອນຫຼວງປັກກິ່ງ ດ້ວຍຕົວອັກສອນໂຣມັນ.
ຍົກຕົວຢ່າງ 北京 ອອກສຽງເປັນ “ເປີຍຈິ່ງ”ເຊິ່ງໝາຍຄວາມວ່າປັກກິ່ງໃນພາສາລາວ. ສຳລັບຄຳນີ້, ພິ່ນອິ່ນກໍເປັນ Běi jīng. ສ່ວນເຄື່ອງໝາຍທີ່ໃນຫົວ“e" ແລະ "i"ນັ້ນ, ແມ່ນເຄື່ອງໝາຍວັນນະຍຸກຂອງພາສາຈີນ.
b ອອກສຽງວ່າ ໂປ ຄື ສຽງ ປ
p ອອກສຽງວ່າ ໂພ ຄື ສຽງ ພ
m ອອກສຽງວ່າ ໂມ ຄື ສຽງ ມ
f ອອກສຽງວ່າ ໂຟ ຄື ສຽງ ຟ
d ອອກສຽງວ່າ ເຕີ ຄື ສຽງ ຕ
t ອອກສຽງວ່າ ເທີ ຄື ສຽງ ທ
n ອອກສຽງວ່າ ເນີ ຄື ສຽງ ນ
l ອອກສຽງວ່າ ເລີ ຄື ສຽງ ລ
g ອອກສຽງວ່າ ເກີ ຄື ສຽງ ກ
k ອອກສຽງວ່າ ເຄີ ຄື ສຽງ ຄ
h ອອກສຽງວ່າ ເຮີ ຄື ສຽງ ຮ
j ອອກສຽງວ່າ ຈີ ຄື ສຽງ ຈ
q ອອກສຽງວ່າ ຊີ (ช ໃນໄທ) ຄື ຄ້າຍສຽງ ຊ
x ອອກສຽງວ່າ ຊີ ຄື ສຽງ ຊ
z ອອກສຽງວ່າ ຈື ຄ້າຍສຽງ ຈ
c ອອກສຽງວ່າ ຊື (ช ໃນໄທ) ຄ້າຍສຽງ ຊ
s ອອກສຽງວ່າ ຊື ຄ້າຍສຽງ ຊ
zh ອອກສຽງວ່າ ຈຼື ຄ້າຍສຽງ ຈ (ມ້ວນລິ້ນ)
ch ອອກສຽງວ່າ ຊຼື (ช ໃນໄທ) ຄ້າຍສຽງ ຊ (ມ້ວນລິ້ນ)
sh ອອກສຽງວ່າ ຊຼື ຄ້າຍສຽງ ຊ (ມ້ວນລິ້ນ)
r ອອກສຽງວ່າ ຣື ຄ້າຍສຽງ ຣ (ມ້ວນລິ້ນ)